62022CO0174_INF
Domstolens kendelse (Syvende Afdeling) af 1. december 2023 –EV (Narkotikaprækursorer)
(Sag C-174/22) (
1
)
»Præjudiciel forelæggelse – artikel 99 i Domstolens procesreglement – narkotikaprækursorer – Rådets rammeafgørelse 2004/757/RIA – artikel 2, stk. 1, litra d) – person involveret i transport og distribution af prækursorer, der anvendes til ulovlig produktion eller fremstilling af narkotika – forordning (EF) nr. 273/2004 – registreret stof – artikel 2 – begrebet »erhvervsdrivende« – artikel 8, stk. 1 – forhold, som giver grund til at formode, at registrerede stoffer kan blive benyttet til ulovlig fremstilling af narkotika eller psykotrope stoffer – pligt til underretning om disse forhold – begrebet »forhold« – rækkevidde«
1.
Præjudicielle spørgsmål – besvarelse, der klart kan udledes af retspraksis – anvendelse af procesreglementets artikel 99
(Art. 267 TEUF; Domstolens procesreglement, art. 99)
(jf. præmis 35 og 36)
2.
Tilnærmelse af lovgivningerne – kontrol af handel med narkotikaprækursorer – forordning nr. 273/2004 – anvendelsesområde – person, der som led i en ulovlig aktivitet er i besiddelse af registrerede stoffer i Unionen – ikke omfattet – person, der har været i besiddelse af stofferne uden godkendelse eller registrering – ingen betydning
(Europa-Parlamentets og Rådets forordning nr. 273/2004, første til sjette betragtning og bilag I)
(jf. præmis 39-48 og konkl.)
Konklusion
Europa-Parlamentets og Rådets forordning (EF) nr. 273/2004 af 11. februar 2004 om narkotikaprækursorer, som ændret ved Europa-Parlamentets og Rådets forordning (EU) nr. 1258/2013 af 20. november 2013,
skal fortolkes således, at
den ikke finder anvendelse i en situation, hvor en person som led i en ulovlig handling, besidder registrerede stoffer, der falder ind under kategori 3 i bilag I til denne forordning. Det forhold, at denne person var i besiddelse af sådanne stoffer uden tilladelse eller registrering, er i denne forbindelse irrelevant.
(
1
) – EUT C 191 af 10.5.2022.